
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi, v imenu Unije, Sporazuma med Evropsko unijo in Kneževino Lihtenštajn o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027
(13936/2023 – C9‑0462/2023 – 2023/0334(NLE))
(Odobritev)
Evropski parlament,
–	ob upoštevanju osnutka sklepa Sveta (13936/2023),
–	ob upoštevanju osnutka sporazuma med Evropsko unijo in Kneževino Lihtenštajn o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027 (13935/2023)[footnoteRef:1], [1:  UL L, 2024/200, 4.1.2024, ELI: https://eur-lex.europa.eu/eli/agree_internation/2024/200/oj?locale=sl.] 

–	ob upoštevanju zahteve za odobritev, ki jo je Svet podal v skladu s členom 77(2), členom 218(6), drugi pododstavek, točka (a), in členom 218(7) Pogodbe o delovanju Evropske unije (C‑0462/2023),
–	ob upoštevanju člena 105(1) in (4) ter člena 114(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A9‑0000/2024),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Kneževine Lihtenštajn.

a. Ozadje 

Uredba (EU) 2021/1148 Evropskega parlamenta in Sveta o vzpostavitvi Instrumenta za finančno podporo za upravljanje meja in vizumsko politiko za obdobje 2021–2027 (v nadaljnjem besedilu: uredba o IUMV) je bila sprejeta 7. julija 2021.

Njen namen je nuditi finančno pomoč tistim državam (članicam), ki uporabljajo določbe schengenskega pravnega reda o zunanjih mejah. Uredba predstavlja razvoj schengenskega pravnega reda, v katerem sodelujejo države, ki so se pridružile izvajanju, uporabi in nadaljnjemu razvoju schengenskega pravnega reda (v nadaljnjem besedilu: pridružene schengenske države ali pridružene države).

Kneževina Lihtenštajn je 18. avgusta 2021 uradno sporočila svojo odločitev, da sprejme vsebino uredbe o IUMV in jo prenese v svoj notranji pravni red. 

V odstavku 6 člena 7 uredbe o IUMV je določeno, da bi bilo treba v skladu z relevantnimi določbami iz zadevnih pridružitvenih sporazumov držav, ki se pridružijo izvajanju, uporabi in razvoju schengenskega pravnega reda, vzpostaviti ureditve za podrobnejšo določitev narave in načina udeležbe teh držav pri IUMV. Te ureditve so v obliki sporazumov, ki jih Unija sklene s pridruženimi schengenskimi državami v skladu s členom 216 PDEU. 

[bookmark: _Hlk132892775]Svet je 21. februarja 2022 Komisijo pooblastil, da začne pogajanja[footnoteRef:2] z Islandijo, Kraljevino Norveško, Švicarsko konfederacijo in Kneževino Lihtenštajn glede ureditev finančnih prispevkov teh držav in dodatnih pravil, potrebnih za njihovo sodelovanje v Instrumentu za finančno podporo za upravljanje meja in vizumsko politiko za obdobje od leta 2021 do leta 2027, vključno z določbami, ki zagotavljajo zaščito finančnih interesov Unije in pooblastila Računskega sodišča za izvajanje revizij, ki se sklenejo na podlagi Uredbe (EU) 2021/1148 Evropskega parlamenta in Sveta[footnoteRef:3]. Pogajanja s Kneževino Lihtenštajn so se uspešno zaključila s parafiranjem sporazuma 16. junija 2023. [2:  	Sklep Sveta (EU) 2022/442 z dne 21. februarja 2022 o pooblastilu za začetek pogajanj z Islandijo, Kraljevino Norveško, Švicarsko konfederacijo in Kneževino Lihtenštajn za sklenitev sporazumov med Evropsko unijo in navedenimi državami o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja (UL L 90, 18.3.2022, str. 116).]  [3:  	Uredba (EU) 2021/1148 Evropskega parlamenta in Sveta z dne 7. julija 2021 o vzpostavitvi Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja (UL L 251, 15.7.2021, str. 48).] 


Komisija je 29. septembra 2023 Svetu predložila predlog sklepa Sveta o sklenitvi, v imenu Evropske unije, Sporazuma med Evropsko unijo in Kneževino Lihtenštajn o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja.

 Svet je 13. novembra 2023 sprejel sklep o podpisu, v imenu Unije, in začasni uporabi Sporazuma med Evropsko unijo in Kneževino Lihtenštajn o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027. Sporazum je bil podpisan 28. novembra 2023 v Bruslju.

Svet je 4. decembra 2023 Evropski parlament pozval, naj odobri osnutek sklepa Sveta o sklenitvi navedenega sporazuma.


b. Stališče poročevalca

Instrument za finančno podporo za upravljanje meja in vizumsko politiko v okviru Sklada za integrirano upravljanje meja je poseben instrument v okviru schengenskega pravnega reda, namenjen zagotavljanju trdnega in učinkovitega evropskega integriranega upravljanja zunanjih meja in hkratnemu varovanju prostega gibanja oseb ob doslednem spoštovanju zavez držav članic in pridruženih držav na področju temeljnih pravic, pa tudi podpori enotnemu izvajanju skupne vizumske politike, s čimer prispeva k zagotavljanju visoke ravni varnosti v državah članicah in pridruženih državah ter h krepitvi splošnega delovanja schengenskega območja.

Poročevalec se strinja, da IUMV ponuja možnost, da se ukrepi izvajajo v okviru deljenega, neposrednega in posrednega upravljanja, zato bi bilo treba s sporazumom zagotoviti, da bo v Kneževini Lihtenštajn izvajanje vseh teh metod potekalo v skladu z načeli in pravili Unije o finančnem poslovodenju in nadzoru.

Meni še, da bi se morala glede na posebno naravo schengenskega pravnega reda in pomen njegove enotne uporabe za celovitost schengenskega območja vsa pravila, ki se uporabljajo za upravljanje programov, uporabljati za Kneževino Lihtenštajn na enak način kot za države članice.

Poročevalec meni, da je sklenitev uradnih, pravno zavezujočih sporazumov v okviru sodelovanja s pridruženimi državami – v nasprotju z drugimi vrstami ureditev – bistvenega pomena za zagotavljanje preglednosti ter javnega in demokratičnega nadzora. To je zlasti pomembno pri uporabi proračuna EU.

Še naprej bi bilo treba upoštevati druge posebne določbe. Kneževina Lihtenštajn mora na podlagi schengenskih pridružitvenih sporazumov v celoti sprejeti ukrepe Unije, vključno z uredbo o IUMV, ki razvijajo ali nadgrajujejo schengenski pravni red, ter sprejeti potrebne ukrepe za zagotovitev skladnosti z določbami, pomembnimi za finančno poslovodenje in nadzor, ki so določene v PDEU in pravu Unije, katerega pravna podlaga izhaja iz PDEU.

Sporazumi uvajajo tudi posebne mehanizme za hitre prilagoditve sporazuma s Kneževino Lihtenštajn v primeru sprememb ključne zakonodaje Unije, pomembne za izvajanje, kot sta finančna uredba in uredba o skupnih določbah. Sporazum tudi zagotavlja, da se pri vmesnem pregledu IUMV upošteva poznejši začetek udeležbe pridruženih schengenskih držav.

Poleg tega za države članice veljajo horizontalne obveznosti glede proračunskega in finančnega nadzora (npr. pristojnost Računskega sodišča, Evropskega urada za boj proti goljufijam (OLAF), Evropskega javnega tožilstva in Komisije), ki izhajajo neposredno iz Pogodbe ali sekundarne zakonodaje Unije, vključno z uredbo o skupnih določbah. Te obveznosti se za države članice uporabljajo ipso facto in zato v uredbi o IUMV niso določene, a jih je zato treba z zadevnim sporazumom razširiti na Kneževino Lihtenštajn.

Sporazum vsebuje tudi določbo o Evropskem sistemu za potovalne informacije in odobritve (ETIAS). 

Sklepna ugotovitev poročevalca je, da je ustrezno skleniti sporazum o določitvi dodatnih pravil, potrebnih za sodelovanje Kneževine Lihtenštajn v Instrumentu za finančno podporo za upravljanje meja in vizumsko politiko v okviru Sklada za integrirano upravljanje meja za programsko obdobje od leta 2021 do leta 2027, v skladu s členom 7(6) uredbe o 2021/1148 (uredba o IUMV).

[bookmark: AM0]Glede na navedeno Parlamentu priporoča, naj odobri sklenitev sporazuma in svoji predsednici naroči, naj stališče Parlamenta posreduje Svetu, Komisiji ter vladam in parlamentom držav članic.

